# Afrosentrismi

### Wikipedia

Afrosentrismi on maailmankuvan näkökulma, joka keskittyy mustaan Afrikkaan ja afrikkalaisiin ja Amerikan mustaan väestöön. Afrosentrismin tarkoitus on sekä taistella länsimaihin keskittynyttä, esimerkiksi eurosentristä historiankirjoitusta vastaan, että pönkittää mustien itsetuntoa ja etnistä ylpeyttä.

Afrosentrismissä keskeistä on ajatus, että Afrikka muodostaa omankaltaisensa kulttuuriympäristön, jota ei voi ymmärtää perinteisin eurooppakeskeisin menetelmin. Joskus ajatus viedään niin pitkälle, että katsotaan muiden kuin afrikkalaisperäisten henkilöiden olevan kykenemättömiä ymmärtämään afrikkalaista kulttuuria. Afrosentrismissä on herättänyt kritiikkiä sen keskeinen ajatus yhdestä suuresta panafrikkalaisesta kulttuurista. Kielelliset, kulttuuriset ja geneettiset erot ovat Afrikan mustan väestön sisällä hyvin suuret, ja yhdestä afrikkalaisesta kulttuurista puhuminen ei siksi voi vastata todellisuutta. Myös afrosentristien ajatusta, jonka mukaan "afrikkalaista kulttuuria" voivat ymmärtää vain afrikkalaisperäiset itse, on pidetty paitsi perusteettomana, myös mahdottomana hyväksyä, koska tällainen lähtökohta tekee kulttuurintutkimuksesta yleisesti mahdotonta.

Afrosentrismin eräs äärimuoto viljelee myös epätieteellisiä väitteitä historiasta, kuten että muinainen Egypti oli mustien perustama tai että Kleopatra, Sokrates, Hannibal yms. tunnetut historian henkilöt olisivat olleet mustia. Osa afrosentristeistä laskee myös kaikki maailman tummaihoiset, kuten Intian dravidakieliset, Australian aboriginaalit, pohjoisafrikkalaiset, ja Meksikon olmeekit, afrikkalaisperäisiksi, mikä ei vastaa yleistä tieteellistä käsitystä.

## [muokkaa] Aiheesta muualla

- Risto Selin: Afrosentrismi. Teoksessa Selin, Risto (2001): Ihmeellinen maailma: Skeptikon tietosanakirja. Ursan julkaisuja 81. Helsinki: Tähtitieteellinen yhdistys Ursa. ISBN 952-5329-19-4

Haettu osoitteesta http://fi.wikipedia.org../../../a/f/r/Afrosentrismi.html

Luokat: Etnosentrismi | Näennäistiede

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français
- Lietuvių